ผมทานยาต้าน Teevir อยู่ ผมอยากทราบว่า ผมสามารถ ทาน วิตามินซี zinc ขมิ้นชัน และ ตรีผลา ได้ไหมครับ
สวัสดีค่ะ ยา Teevir เป็นยาต้านไวรัส มีข้อบ่งชี้ในการใช้รักษาโรค hiv ซึ่งเป็นการติดเชื้อไวรัสชนิดหนึ่งที่ทำให้ระดับภูมิคุ้มกันในร่างกายต่ำลง โดยยา teevir จะมีส่วนประกอบของยา 3 ตัวได้แก่ Tenofovir Emtricitabine และ efaviren การทำเป็นยารวมเพื่อจะได้กินได้ง่ายขึ้น ผลข้างเคียงที่อาจเกิดจากยาในช่วงแรกได้แก่ ปวดศีรษะ คลื่นไส้ อาเจียน ท้องเสีย ท้องอืด นอนไม่หลับ ฝันร้าย มีผื่นขึ้นเล็กน้อยได้การรับประทานยาชนิดอื่นๆในระหว่างนี้ควรแจ้งแพทย์ที่ดูแลให้ทราบโดยตรง เพื่อดูว่ายาอาจจะมีปฏิกิริยาต่อกันจนลดประสิทธิภาพของยาต้านไวรัสไปได้หรือไม่แต่ส่วนใหญ่แล้วพวกอาหารเสริมหรือวิตามินดังกล่าวมา น่าจะมีผลต่อยาได้น้อย แต่อย่างไรก็ตาม เนื่องจากอาจจะยังไม่เคยมีการศึกษาแน่ชัดโดยเฉพาะกลุ่มสมุนไพร จึงแนะนำว่าถ้าไม่มีความจำเป็นต้องใช้ ยังไม่ควรใช้ หรือควรแจ้งให้แพทย์ที่ดูแลโดยตรงทราบด้วยค่ะ